אוניברסיטת ג'ונס הופקינס

אוניברסיטת ג'ונס הופקינס (באנגלית: Johns Hopkins University; בראשי תיבות: JHU; בקיצור: Johns Hopkins או Hopkins) היא אוניברסיטה פרטית בבולטימור שבמרילנד, ארצות הברית. ג'ונס הופקינס גם מפעילה קמפוסים ברחבי מרילנד, וושינגטון די. סי., איטליה וסין. היא מוערכת במיוחד בשל תוכניות הרפואה, בריאות, מדע ויחסים בינלאומיים שלה. היסטוריה האוניברסיטה נקראת על שמו של היזם, מתנגד העבדות והנדבן ג'ונס הופקינס , שהוריש 8,000,000 דולר בצוואתו בשנת 1873 לייסוד האוניברסיטה ובית החולים ג'ונס הופקינס. הייתה זאת התרומה הגדולה ביותר בארצות הברית עד אותה עת, והיא שוות ערך ל-210,000,000 דולרים במונחים של 2024. האוניברסיטה פתחה את שעריה ב-22 בפברואר 1876, במטרה מוצהרת ל"עידוד המחקר וההתקדמות של חוקרים אינדיבידואליים, שבעזרת מצוינותם יקדמו את המדעים עליהם הם שוקדים, ואת החברה בה הם חיים". ג'ונס הופקינס הייתה האוניברסיטה הראשונה בארצות הברית ששמה את הדגש על מחקר, ויישמה את המודל האוניברסיטאי הגרמני שאותו פיתחו וילהלם פון הומבולדט ופרידריך דניאל ארנסט שליירמאכר. ג'ונס הופקינס היא האוניברסיטה האמריקאית הראשונה שלימדה באמצעות סמינרים, במקום להתבסס בלעדית על הרצאות, כמו כן הייתה האוניברסיטה הראשונה באמריקה שהציעה לימודים לתארים ראשונים (בניגוד למערכת לימודים שנשענה על שבע האמנויות החופשיות בלבד). בתור שכזו היוותה ג'ונס הופקינס דגם לרוב אוניברסיטאות המחקר הגדולות בארצות הברית, במיוחד לאוניברסיטת שיקגו. לפי דירוג קרן המדע הלאומית, השקעותיה של ג'ונס הופקינס היו 1.49 מיליארד דולר במחקרי מדע, רפואה והנדסה בשנת העסקים 2006, דבר העושה אותה למוסד האקדמי המוביל בארצות הברית בהוצאות כוללות על מחקר ופיתוח השנה ה-29 ברציפות. האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA) ובאיגוד הלאומי של קולג'ים ואוניברסיטאות עצמאיות (NAICU).. קמפוסים ובתי ספר הומווד בית הספר לאמנויות ומדעים ע"ש זנביל קריגר (1876) בית הספר לחינוך (1909) בית הספר להנדסה ע"ש וויטינג (1913) מזרח בולטימור בית הספר לסיעוד (1889) בית הספר לרפואה (1893) בית הספר לבריאות הציבור ע"ש בלומברג (1916) מרכז העיר בולטימור מכון פיבודי ע"ש פיבודי (1857) בית הספר למנהל עסקים ע"ש קארי (2007) וושינגטון די. סי. בית הספר לאמנויות ומדעים ע"ש קריגר (1876) בית הספר ללימודים בין-לאומיים מתקדמים ע"ש פול ניצה (1943) דירוגים בין-לאומיים דירוג שאנגחאי: מקום 17 (2024) דירוג Times Higher Education: מקום 15 (2024) דירוג QS לאוניברסיטאות: מקום 28 (2024) דירוג U.S. News & World Report: מקום 13 (2024) קישורים חיצוניים אתר האינטרנט הרשמי של אוניברסיטת ג'ונס הופקינס (באנגלית) אוניברסיטת ג'ונס הופקינס, ברשת החברתית פייסבוק אוניברסיטת ג'ונס הופקינס, ברשת החברתית X (טוויטר) אוניברסיטת ג'ונס הופקינס, ברשת החברתית אינסטגרם אוניברסיטת ג'ונס הופקינס, ברשת החברתית LinkedIn אוניברסיטת ג'ונס הופקינס, סרטונים בערוץ היוטיוב אוניברסיטת ג'ונס הופקינס, באתר אנציקלופדיה בריטניקה (באנגלית) הערות שוליים